Philip Pullman

Philip Pullman (* 19. október 1946, Norwich, Spojené kráľovstvo) je britský spisovateľ.

Už v detstve stratil otca, ktorý bol pilotom Royal Air Force. Vyrastal tak len so svojou matkou, nevlastným otcom a  so svojim starým otcom, ktorý bol kňaz na anglickom vidieku. Nejaký čas študoval v Oxforde na Exeter College. Neskôr niekoľko rokov učil angličtinu na strednej škole, skôr ako sa stal asistentom na Westminster College takisto v Oxforde. Žije v Oxforde so svojou ženou Jude. Má dvoch synov - Jamieho a Toma.

Diela 

V rokoch 1985-1994 napísal Pullman sériu štyroch kníh pod spoločným názvom A Sally Lockhart mystery. Obsahovala zväzky The Ruby in the Smoke (1985), The Shadow in the North (1986), The Tiger in the Well (1990) a The Tin Princess (1994). V roku 1995 publikuje knihu The Northern Lights (v USA pod názvom The Golden Compass, u nás Zlatý kompas), ktorá je prvou časťou jeho fantasy trilógie His Dark Materials (Temné hmoty). Nasledovali knihy The Subtle Knife (Magický nôž, 1997) a The Amber Spyglass (Jantárový ďalekohľad, 2000). Za túto trilógiu obdržal niekoľko významných ocenení.

Získané ceny 

 Carnegie Medal for The Golden Compass
 1997 Parents' Choice Gold Medal Book Award
 American Bookseller Pick of the Lists
 Publishers Weekly Best Book of the Year
 Booklist Editors' Choice 
 Book Links Best Children's Book of 1997 za The Subtle Knife
 ocenenie medzinárodného humanistu (2008)

Iné projekty

Externé odkazy 
Oficiálna stránka Philipa Pullmana

 
Anglickí spisovatelia
Spisovatelia fantasy
Absolventi Oxfordskej univerzity
Osobnosti z Norwichu